નવલકથા રાતરાણીમાં જે મુજબ વર્ણન છે, તે પ્રમાણે ઉન્નત સ્તન ધરાવતી એક છોકરી ભણવા જતી હોય છે. રોજ તેને એક ફુલ દેખાય છે. એક દિવસ એ ફુલને ઘરે લઈ જાય છે. તેની સુગંધથી એક ભૂત જીવતુ થાય છે, જે પેલી છોકરીના શરીરને કાબુમાં લઈ લે છે. ગોલીબારની નવલકથા ખેલ ખતરનાકની માફક પછી જાદુ-ટોના શરૂ થાય છે. અને રાતના મસ્તમજાના વર્ણનો પણ ! તો છાયા પડછાયાનું ભૂત અદ્દલ કાઉન્ટ ઓફ મોન્ટે ક્રિસ્ટો નવલકથાની યાદ અપાવે. જ્યાં નાના છોકરામાં રહેલું ભૂત તેના ગયા જન્મનો બદલો લેવા તલપાપડ હોય છે. જેની કુખે જન્મ્યું તેની મદદ લઈને તે આ બધાનો કાળ બની કોળીયો કરી નાખે છે. જિન્નાતમાં એક સારા ભૂતની વાત છે, તેનો એક હોરર કિસ્સો ટાંકુ તો, આપણા નાયકને ભૂત મુંબઈની એક બિલ્ડીંગમાં બોલાવે છે. નાયક જાય છે, જ્યાં અગાઉ તેને કહ્યા મુજબ તેની તમામ સમસ્યાનું સોલ્યુશન પડેલું છે. લીફ્ટમાં તે રૂમ પર જાય છે. લીફ્ટનો દરવાજો જ્યાં ખુલે છે, ત્યાં આકાશ આવી જાય છે. કોઈ ધાબુ નથી, કોઈ મકાન નથી. ડરથી ફરી તે લીફ્ટની મદદથી નીચે ઉતરી સિક્યુરિટીને કહે છે, ‘આ રૂમ ઉપર છે… જ નહીં.’ સિક્યોરિટી કહે છે, ‘આ બિલ્ડીંગ આટલા માળની છે જ નહીં !!!’